Sandra Mozarowsky

Alexandra Elena Mozarowsky Ruiz de Frías, ezagunagoa Sandra Mozarowsky izenez, (Tanger, Maroko, 1958ko urriaren 17a - Madril, Espainia, 1977ko irailaren 14a) espainiar aktorea izan zen. 1970eko hamarkadan zehar destape sailkapeneko hogei bat filmetan antzeztu zuen.

 Bizitza 
Tangerren jaio zen 1958ko urriaren 17an. Diplomazialari kargua ingeniari elektroniko lanbidearekin uztartzen zuen gizonezko errusiar baten eta emakumezko espainiar baten alaba zen. Familia Marokotik Madrilera joan zenean, hiriburuko Lizeo Anglo-Espainiarrean hasi zituen ikasketak. Handik, Colegio del Sagrado Corazón ikastetxera joan zen eta bertan utzi egin zituen batxilergo ikasketak 1976an.

Hamar urte zituela, Pedro Lazagaren El otro árbol de Guernica filmean egin zuen debuta. Hortaz geroztik, eduki erotiko handiko filmetan egin zuen bere ibilbide artistikoa: El mariscal del infierno (1974an Espainian estreinatua), La noche de las gaviotas (1975), El hombre de los hongos (Mexikon filmatua 1976an), Hasta que el matrimonio nos separe(1976), Abortar en Londres (1977) edo Ángel negro (1977), besteak beste.

Horrez gain, Cuentos y leyendas (El estudiante de Salamanca atala) eta Curro Jiménez (El retorno al hogar atala) telesailen atal banatan parte hartu zuen, 1975eko abenduaren 19an eta 1977ko ekainaren 5ean, hurrenez hurren.

1977ko irailaren 14an hil zen Madrilen 18 urte zituela, bere etxeko terrazatik erori ondoren, Álvarez de Baena kaleko 3. zenbakiko laugarren solairutik. Haurdun zegoen, bost hilabetez.

Hil baino hilabete lehenago Luis Milla kazetariak Semana aldizkarirako egin zion elkarrizketan, eta Sandra hil ondoren argitaratu zena, agertokietatik eta zinematik behin-behineko erretiro hartuko zuela iragarri zuen. Hainbat asmo zituen, horien artean, batxilergo ikasketak amaitzea, Londresen aktore lanetan trebatzea eta ganora handiagoko zinema-ibilbidea egitea objektu bat bezala sentitzeari uzteko. Izan ere, nekatuta zegoen biluzik agertu behar zen rolak soilik eskaintzen zizkiotelako.

 Filmografia 
 Zinema 

 Urtea Filma Pertsonaia Zuzendaria 1969  El otro árbol de Guernica  Montserrat  Pedro Lazaga 1973  Lo verde empieza en los Pirineos  Neska frantsesa  Vicente Escrivá Manolo la nuit  Erizaina  Mariano Ozores 1974  Los ojos azules de la muñeca rota  Taberna bateko turista gaztea  Carlos Aured El mariscal del infierno  Sakrifikatutako neska  León Klimovsky 1975  Cuando el cuerno suena  Julia  Luis María Delgado La noche de las gaviotas  Lucy  Amando de Ossorio El clan de los Nazarenos  Magda  Joaquín Luis Romero Marchent Sensualidad  Pilar  Germán Lorente Las protegidas  Marisa  Francisco Lara Polop El colegio de la muerte  Leonore Johnson  Pedro Luis Ramírez 1976  El libro de buen amor II  Gadea  Jaime Bayarri El hombre de los hongos  Emma  Roberto Gavaldón Beatriz  Beatriz  Gonzalo Suárez Call-Girl (La vida privada de una señorita bien)  Laura  Eugenio Martín 1977  Tren especial para Hitler  Greta  Alain Payet Hasta que el matrimonio nos separe  Martina  Pedro Lazaga Pecado mortal  Dontzeila  Miguel Ángel Díez El espiritista   Augusto Fernando Abortar en Londres   Gil Carretero 1978  Ángel negro  Cristina  Tulio Demicheli

 Telebista 
 Urtea Telesaila Atala Pertsonaia Zuzendaria 1975  Cuentos y leyendas  El estudiante de Salamanca   José Briz Méndez 1977  Curro Jiménez  El retorno al hogar   Joaquín Luis Romero Marchent

 Erreferentziak 

 Kanpo estekak 

Kategoria:Espainiako emakume aktoreak
Kategoria:Tangertarrak